**РЕПУБЛИКА СРБИЈА**

**ГРАД УЖИЦЕ**

**ГРАДСКА ОПШТИНА СЕВОЈНО**

**I БРОЈ 06 - \_\_\_\_\_/2022**

**Дана \_\_\_\_\_\_\_\_2022. године**

**З А П И С Н И К**

**СА 24. СЕДНИЦЕ СКУПШТИНЕ ГРАДСКЕ ОПШТИНЕ СЕВОЈНО**

Седница је **одржана 04.02.2022.године** у Свечаној сали Градске општине Севојно, са почетком у **10 часова.**

Седницом је председавао Никола Гогић, председник Скупштине Градске општине Севојно и констатовао да седници присуствује 12 одборника и да постоји кворум за рад и пуноважно одлучивање.

Одсуство су најавили одборници Богосав Михаиловић, Аврам Илић и Владимир Благојевић.

Седници су присуствовали: председник Градске општине Иван Марић, заменик председника Миливоје Јеремић, чланови општинског већа, начелница управе Биљана Старовла и представници медија.

Председавајући је замолио присутне одборнике да се изјасне о записнику са претходне седнице Скупштине, који је био део материјала достављеног одборницима за 24. седницу.

Записник је усвојен једногласно.

Председавајући је потом предложио дневни ред као у позиву за седницу.

1. **ПРЕДЛОГ РЕШЕЊА О ИМЕНОВАЊУ ИЗБОРНЕ КОМИСИЈЕ ГРАДСКЕ ОПШТИНЕ СЕВОЈНО**
2. **ИЗВЕШТАЈ О РАДУ ВЕЋА ГРАДСКЕ ОПШТИНЕ СЕВОЈНО ЗА 2021. ГОДИНУ**

Предлог дневног реда је усвојен већином гласова: ЗА – 9, ПРОТИВ – нико и УДРЖАНИ – 3.

Прешло се на рад по дневном реду.

1. **тачка дневног реда**

Решење о именовању чланова изборне комисије Градске општине Севојно је донето у складу са Законом о локалним изборима. Чланове су предложиле одборничке групе и у складу са тим предлозима је донето и предметно решење. На овој скупштини се изгласавају чланови сталне изборне комисије Градске општине Севојно, а она у оквиру своје надлежности је дужна да се стара о законитости спровођења избора одборника, одређује бирачка места, одређује бирачке одборе и именује њихове чланове, проглашава изборне листе итд... а све на основу члана 15. Закона о локланим изборима.

Како расправе није било по овој тачки дневног реда, предлог је стављен на гласање.

Предлог је стављен на гласање и увојен једногласно: **12 гласова – ЗА, нико ПРОТИВ, УЗДРЖАНИХ није било.**

Председавајући је констатовао да је именована Изборна комисија Градске општине Севојно.

1. **тачка дневног реда**

Председавајући је предложио да се првобитно пусти видео кроз који је присутнима сликовито приказан предметни Извештај.

Након тога за реч се јавио председник Иван Марић је присутнима предочио шта се све радило у 2021. години, како из удруживања како путем редовног одржавања и директних инвестиција, детаљно по деоницама, што је укупно износило 35 - 40 милиона динара и оно што планира да се ради у наредном периоду, а највећи акценат је ставио на реконструкцију водовода у Улици Хероја Дејовића, за шта је издвојено 80 милиона динара. На крају свог излагања Марић је рекао да је Република пренела на буџет општине 20 милиона динара што ће бити утрошено на одређене инфраструктурне радове.

За реч се јавио одборник Жељко Шуљагић који је изјавио не могу подржати предметни Извештај јер његова одборничка група није била за повећање броја чланова Већа, а да нису преузете нове надлежности.

За реч се јавила већница Верица Маричић која је изјавила да се све ове 4 године рада као већница залагала за што бољу здравствену заштиту суграђана, да је својевремено обезбедила дежурство у другој смени за време викенда, што раније није било, такође да је обезбедила другу смену у педијатријској служби што је укинуто због малог броја прегледа. Она је даље рекла да је обезбеђен и лаборант у амбуланти али је због лоше ковид ситуације повучен у Дом здравља. На крају свог излагања је истакла да је увек инсистирала на увођењеу педијатра у другој смени без обзира што за то не постоје услови по броју дечијих здравствених картона и да је увек била за сарадњу а не да се захтеви и примедбе и комуникација одвија преко друштвених мрежа, уз њена даља улагања и надања у решавање текућих проблема у Севојну који су везани за здравство.

За реч се јавио одборник Жико Стикић који је изјавио да број дечијих здравстевних картона није довољан не зато што нема довољно деце већ зато што су управо због текућих проблема родитељи повукли картоне и пренели у град.

Овим је завршен рад по дневном реду.

Председавајући је накрају седнице најавио још једну сеницу Скупштине.

Седница је закључена.

Седница је завршена у 10 часова и 50 минута.

**СЕКРЕТАР СКУПШТИНЕ ПРЕДСЕДНИК СКУПШТИНЕ ГРАДСКЕ**

**ОПШТИНЕ СЕВОЈНО**

**Бранка Церовић Никола Гогић, с.р.**